Green Carnation

Green Carnation er et gothpreget progressiv metal/rock-band fra Kristiansand, Norge. Gruppen ble raskt oppløst, men gjenforentes ni år senere da de skrev og utga deres første studioalbum. Etter opprettelsen i 1990 har gruppen skrevet musikk som innenfor sjangrene progressiv rock, metall og kunstrock.

Biografi

Opprettelsen og begynnelsen (1990–2001)
Green Carnation ble opprettet av tidligere Emperor-bassist Terje Vik Schei som kaller seg «Tchort». Gruppen ble etter hvert oppløst og de gjenværende medlemmene opprettet bandet In The Woods..., et avant-garde/black metal band.

Green Carnations første album, Journey to the End of the Night, et folk-inspirert doom metal-album, ble ikke sluppet før 1999. To år senere slapp gruppen sitt neste album, Light of Day, Day of Darkness. Albumet består av en 60 minutter lang sang med samme navn. Albumet er vel ansett og sangen er en av de lengste innen heavy metal.

Sjangerskifte og en ny identitet (2001–2006)
I 2003 slapp gruppen et nytt album, A Blessing in Disguise. Albumet tok bandet inn i et nytt musikalsk terreng med sin blanding av progressiv metal/rock og anelser av gotisk metal og hard rock.

To år senere fulgte bandet opp med albumet The Quiet Offspring, publisert av The End Records. Dette albumet hadde en enda sterkere hard rock-tone og ble ansett som deres mest kommersielle album. Senere samme år slapp bandet EP-en The Burden is Mine... Alone. Dette var første gang bassisten/gitaristen Stein Roger Sordal hadde rollen som førstevokalist. Sangen som deler navn med EP-en er skrevet og fremført av ham selv. På denne EP-en var også første gang trommeslager Tommy Jacksonville skrev låten og teksten til  Transparent Me. EP-en skulle også bli en indikator på hva bandet skulle foreta seg med det neste albumet deres.

Tidlig i 2006 slapp Green Carnation sitt femte album, The Acoustic Verses. Dette albumet tok bandet i et annerledes musikalsk terreng nok en gang. Hele albumet er fremført med akustiske instrumenter, noe som gir albumet en mykere, varmere stil enn det tyngre, mørkere og mer progressive bandet har laget tidligere. På dette albumet bidro Sordal, Jacksonville og Krumins som låtskrivere og tekstforfattere.

Nåtiden, splittelsen og fremtiden (2007 og fremover)
Ifølge bandets leder Tchort skulle deres neste album til å bli del to av «The Chronicles of Doom»-trilogien som begynte med Light Of Day, Day of Darkness. Albumets planlagte tittel var The Rise and Fall of Mankind.

18. oktober 2007 kunngjorde Terje Vik Schei at de andre medlemmene av Green Carnation hadde fått sparken. I et intervju med avisa Fædrelandsvennen uttalte Tchort om det fremtidige albumet The Rise and Fall of Mankind: «Det [slippes] ikke i år, nei. De prosjektene jeg planlegger er så store at det vil ta litt tid å gjennomføre dem.»

Diskografi
 Hallucinations of Despair (1991) – Demo
 Journey to the End of the Night (1999) − Studioalbum
 Light of Day, Day of Darkness (2001) − Studioalbum
 A Blessing in Disguise (2003) − Studioalbum
 The Trilogy (2004) − Samleboks
 The Quiet Offspring (2005) − Studioalbum
 The Burden is Mine... Alone (2005) − EP
 The Acoustic Verses (2006) − Studioalbum
 The Rise and Fall of Mankind (2010)
 Leaves of Yesteryear (2020) – Studioalbum

DVD
Alive and Well... In Krakow (2004)
A Night Under the Dam (2007)

Medlemmer

Nåværende
 Terje Vik Schei (også kjent som Tchort) − Gitar

Tidligere
 Kjetil Nordhus − Vokal
 Stein Roger Sordal − Bass, vokal, gitar
 Tommy Jacksonville − Slagverk
 Michael S. Krumins – Gitar 
 Christian «X» Botteri − Gitar
 Christopher «CM» Botteri − Bass
 Anders Kobro − Trommer
 Bjørn Harstad − Gitar
 Richart Olsen – Vokal
 Bernt André Moen – Keyboard/Compositions

Midlertidige musikere
Jan Kenneth «Transit» Transeth − Piano, vokal
Geir Solli
Synne «Soprana» Larsen – Vokal

Gjestemusikere
Vibeke Stene – Vokal

Referanser

Eksterne lenker 
 
 
 
 
 Green Carnation på DarkLyrics.com
 Green Carnation på AllMusic.com

Norske progressiv metal-band
Norske gothic metal-band
Band etablert i 1990